
Text rozhodnutia
Súd: Krajský súd Bratislava Spisová značka: 1CoZm/105/2015 Identifikačné číslo súdneho spisu: 1513228022 Dátum vydania rozhodnutia: 30. 10. 2015 Meno a priezvisko sudcu, VSÚ: JUDr. Soňa Pekarčíková ECLI: ECLI:SK:KSBA:2015:1513228022.1
Uznesenie Krajský súd v Bratislave v právnej veci navrhovateľa: CASH COLLECTORS SK, s. r. o., Mlynské Nivy 49, Bratislava, IČO: 44 703 015, zast.: Havel, Holásek & Partners, s. r. o., Mlynské Nivy 49, Bratislava, proti odporcom: X/ W. V., U.. XX. XX. XXXX, A. XXX, E. K. X/ D. C., Q.. XX. XX. XXXX, F. XX, R., o zaplatenie 8.000,- Eur s príslušenstvom zo zmenky a o námietkach odporcu v 1. rade proti zmenkovému platobnému rozkazu, o odvolaní odporcu v 1. rade proti rozsudku Okresného súdu Bratislava V v Bratislave č. k. 3CbZm/514/2014-52 zo dňa 10. 06. 2015 takto
r o z h o d o l :
Krajský súd v Bratislave odvolanie odporcu v 1. rade proti rozsudku Okresného súdu Bratislava V v Bratislave č. k. 3CbZm/514/2014-52 zo dňa 10. 06. 2015 o d m i e t a .
Navrhovateľovi sa náhrada trov odvolacieho konania nepriznáva.
o d ô v o d n e n i e :
Súd prvého stupňa rozsudkom č. k. 3CbZm/514/2014-52 zo dňa 10. 06. 2015 ponechal zmenkový platobný rozkaz č. k. 1Zm/703/2013-21 zo dňa 07. 08. 2014 vo vzťahu k odporcovi v 1. rade v platnosti v celom rozsahu. Súčasne odporcovi v 1. rade uložil povinnosť zaplatiť navrhovateľovi náhradu trov námietkového konania v lehote 3 dní odo dňa právoplatnosti rozhodnutia.
Rozsudok súdu prvého stupňa bol odporcovi v 1. rade riadne doručený dňa 06. 07. 2015.
Odporca v 1. rade podal odvolanie voči hore uvedenému rozsudku dňa 28. 07. 2015, na poštovú prepravu dané dňa 27. 07. 2015.
Odporca v 1. rade bol riadne poučený o možnosti podať opravný prostriedok v lehote 15 dní odo dňa jeho doručenia.
Rozsudok súdu prvého stupňa bol odporcovi v 1. rade doručený dňa 06. 07. 2015, teda dňa 07. 07. 2015 začala odporcovi v 1. rade plynúť 15 dňová lehota na podanie odvolania, ktorá márne uplynula dňa 21. 07. 2015. Odporca v 1. rade predložil svoje písomné odvolanie na poštovú prepravu, ako vyplýva z pečiatky podacej pošty dňa 27. 07. 2015, teda po uplynutí zákonnej 15 dňovej lehoty na podanie odvolania.
Podľa ust. § 218 ods. 1 písm. a) O.s.p. odvolací súd odmietne odvolanie, ktoré bolo podané oneskorene.
Vzhľadom k tomu, že odporca podal svoje odvolanie proti napadnutému rozsudku neskoro, po uplynutí 15 dňovej lehoty na podanie odvolania, odvolací súd s poukazom na ust. § 218 ods. 1 písm. a) O.s.p. odvolanie odporcu v 1. rade ako oneskorené odmietol.
O trovách odvolacieho konania rozhodol odvolací súd podľa ust. § 224 ods. 1 O.s.p. v spojení s ust. § 142 ods. 1 O.s.p. a vzhľadom k tomu, že navrhovateľ bol v odvolacom konaní plne úspešný, vzniklo mu právo na náhradu trov odvolacieho konania, avšak navrhovateľ si trovy odvolacieho konania neuplatnil a ani nevyčíslil. Z týchto dôvodov preto odvolací súd rozhodol tak, že navrhovateľovi náhradu trov odvolacieho konania nepriznal.
Toto rozhodnutie prijal senát krajského súdu pomerom hlasov 3 : 0.
Poučenie:
Proti tomuto uzneseniu odvolanie n i e j e prípustné.

